รัฐบาลไทย-ข่าวทำเนียบรัฐบาล-เตือนประชาชน เตรียมพร้อมรับมืออิทธิพลพายุโซนร้อน “ฮาโตะ” เกิดฝนตกหนัก ระหว่างวันที่ 23-28 ส.ค. 2560
วันพุธที่ 23 สิงหาคม 2560
เตือนประชาชน เตรียมพร้อมรับมืออิทธิพลพายุโซนร้อน “ฮาโตะ” เกิดฝนตกหนัก ระหว่างวันที่ 23-28 ส.ค. 2560
เตือนประชาชน เตรียมพร้อมรับมืออิทธิพลพายุโซนร้อน “ฮาโตะ” เกิดฝนตกหนัก ระหว่างวันที่ 23-28 ส.ค. 2560 รมว.เกษตรฯ สั่งทุกโครงการชลประทานจับตาอย่างใกล้ชิด
พลเอกฉัตรชัย สาริกัลยะ รัฐมนตรีว่าการกระทรวงเกษตรและสหกรณ์ เปิดเผยว่า จากสถานการณ์การเกิดอุทกภัยในช่วงฤดูฝนที่ผ่านมา กระทรวงเกษตรและสหกรณ์มีความห่วงใยประชาชนที่อาจจะประสบอุทกภัยดังกล่าว และจากอิทธิพลของพายุโซนร้อนเซินกา ทําให้มีผลกระทบกับภาคตะวันออกเฉียงเหนือ ซึ่งขณะนี้สถานการณ์เริ่มเข้าสู่ภาวะปกติแล้ว แต่เนื่องจากมีฝนตกต่อเนื่องติดต่อกัน 2 สัปดาห์ ทําให้ยังมีน้ําท่วมขังในบางพื้นที่ จึงได้สั่งการให้กรมชลประทานติดตามสถานการณ์อย่างใกล้ชิด รวมทั้งให้การช่วยเหลือประชาชนให้ได้รับความเดือดร้อนน้อยที่สุดทั้งนี้ แม้สถานการณ์จะดีขึ้นแต่ก็ไม่ประมาท กรมชลประทานจึงได้วางเครื่องสูบน้ํา เครื่องผลักดันน้ํา และสถานีสูบน้ํา กระจายตามจุดต่าง ๆ ในภาคตะวันออกเฉียงเหนือ โดยติดตั้งเครื่องสูบน้ํา เครื่องผลักดันน้ํา และเดินเครื่องสถานีสูบน้ํา ในลุ่มน้ําชี-มูล ในจังหวัดบึงกาฬ หนองคาย หนองบัวลําพู นครพนม สกลนคร อุดรธานี กาฬสินธุ์ มหาสารคาม ยโสธร อํานาจเจริญ และอุบลราชธานี รวมเครื่องสูบน้ํา 122 เครื่องเครื่องผลักดันน้ํา 64 เครื่อง และสํารองเครื่องผลักดันน้ํา 56 เครื่องสําหรับการสํารองเครื่องจักร เครื่องมือใน จ.ขอนแก่น ประกอบด้วย รถบรรทุก 13 คัน เครื่องผลักดันน้ํา 2 เครื่องเครื่องสูบน้ํา 137 เครื่องและใน จ.อุบลราชธานี ประกอบด้วย เครื่องขุดแขนยาว 5 คัน เครื่องสูบน้ํา 30 เครื่อง เครื่องผลักดันน้ํา 22 เครื่องซึ่งคาดการณ์ว่าหากมีฝนตกเพิ่ม จะสามารถช่วยเหลือบรรเทาความเดือดร้อนได้อย่างรวดเร็ว
สําหรับสถานการณ์น้ําลุ่มน้ําชี-มูล ขณะนี้ลุ่มน้ําอูนและลุ่มน้ําก่ําระดับน้ําลดลงเข้าสู่ภาวะปกติแล้วส่วนลุ่มน้ําชีตอนบน ลุ่มน้ํามูลตอนบน ระดับน้ําลดลงต่ํากว่าตลิ่งอย่างไรก็ตามบริเวณที่ยังมีผลกระทบได้แก่ลําน้ําชีตอนล่างบริเวณ จ.กาฬสินธุ์ ร้อยเอ็ด และยโสธรลําน้ํามูลที่บริเวณ จ.อุบลราชธานีทั้งนี้สถานการณ์น้ําท่วมคาดว่าจะเข้าสู่ภาวะปกติภายในต้นเดือนกันยายน
นายสัญชัย เกตุวรชัย อธิบดีกรมชลประทาน กล่าวเพิ่มเติมว่า สถานการณ์น้ําในแม่น้ําเจ้าพระยา ปัจจุบันมีปริมาณน้ําไหลผ่านที่สถานีC.2 อ.เมืองนครสวรรค์ 1,778 ลบ.ม./วินาที ระดับน้ําต่ํากว่าตลิ่ง 3.45 เมตร มีแนวโน้มเพิ่มขึ้น และมีน้ําไหลผ่านเขื่อนเจ้าพระยา 1,498 ลบ.ม./วินาที รับน้ําเข้าระบบชลประทานฝั่งตะวันตกและฝั่งตะวันออก รวมประมาณ 287 ลบ.ม./วินาที ทั้งนี้ กรมชลประทานจะบริหารน้ําเหนือเขื่อนเจ้าพระยา ให้เข้าคลองชลประทานให้มากที่สุดตามศักยภาพของพื้นที่ เพื่อควบคุมปริมาณน้ําให้ไหลลงสู่ด้านท้ายเขื่อนเจ้าพระยาไม่เกิน 1,500 ลบ.ม./วินาที และมีปริมาณน้ําไหลผ่านที่ อ.บางไทร 1,518 ลบ.ม./วินาที ซึ่งต่ํากว่าความจุที่สามารถรับน้ําได้ถึง 3,500ลบ.ม./วินาทีอย่างไรก็ตามจะใช้ประโยชน์จากประตูระบายน้ําคลองลัดโพธิ์ อันเนื่องมาจากพระราชดําริ ช่วยเร่งระบายน้ําออกสู่ทะเลให้เร็วขึ้น และจากการติดตามเฝ้าระวังสถานการณ์น้ําขณะนี้ ยืนยันว่าไม่มีผลกระทบต่อลุ่มน้ําเจ้าพระยา จึงไม่ทําให้เกิดน้ําท่วมในพื้นที่ภาคกลาง
สําหรับอิทธิพลของพายุโซนร้อนฮาโตะนั้น ไม่มีผลกระทบโดยตรงกับประเทศไทย เนื่องจากพายุดังกล่าวขึ้นที่ฝั่งประเทศจีน แต่จะเกิดอิทธิพลของมรสุมตะวันตกเฉียงใต้เพิ่มกําลังแรงขึ้น ทําให้เกิดฝนตกเพิ่มมากขึ้นในพื้นที่ภาคเหลือ ภาคตะวันออกเฉียงเหนือ ภาคตะวันอออก และภาคใต้ฝั่งตะวันตก วันที่ 26–27 ส.ค. 60 มีฝนตกกระจาย10–35 มม. วันที่ 28 ส.ค. 60 ภาคเหนือ 10-35 มม. ภาคตะวันออกเฉียงเหนือ 10-60 มม. ภาคตะวันออก 60–90 มม. ดังนั้น กรมชลประทานจึงได้เตรียมพร้อมรับมือโดยให้โครงการชลประทานทุกแห่ง โดยเฉพาะในพื้นที่เสี่ยงภัยน้ําท่วมเดิม เตรียมพร้อมรับมือสถานการณ์น้ําท่วมที่อาจจะเกิดขึ้น ด้วยการกําชับเจ้าหน้าที่ให้เฝ้าระวังและติดตามสถานการณ์น้ําในพื้นที่ของตนอย่างใกล้ชิด พร้อมทั้งให้ตรวจสอบระบบและอาคารชลประทาน ให้สามารถรองรับสถานการณ์น้ําได้อย่างเต็มศักยภาพ พร้อมกับให้บริหารจัดการน้ําในอ่างเก็บน้ําให้อยู่ในเกณฑ์ควบคุมอย่างเคร่งครัด สําหรับพื้นที่ที่เกิดน้ําท่วมเป็นประจํา ให้ติดตั้งเครื่องสูบน้ําประจําไว้ในพื้นที่ ตลอดจนบูรณาการร่วมกับผู้ว่าราชการจังหวัด ป้องกันและบรรเทาสาธารณภัยจังหวัด และหน่วยงานที่เกี่ยวข้อง ในการแจ้งเตือนประชาชน
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai